ddrg/super_eurlex huggingface dataset:
Oficiālais Vēstnesis L 375 , 31/12/1990 Lpp. 0001 - 0002

Speciālizdevums somu valodā: Nodaļa 1 Sējums 2 Lpp. 0135

Speciālizdevums zviedru valodā: Nodaļa 1 Sējums 2 Lpp. 0135



Padomes Regula (Euratom, EOTK, EEK) Nr. 3911/90 (1990. gada 21. decembris), ar ko pielāgo Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra reprezentācijas izdevumu piemaksu un īpašo amata piemaksu EIROPAS KOPIENU PADOME, ņemot vērā Padomes Regulu Nr. 422/67/EEK, Nr. 5/67/Euratom (1967. gada 25. jūlijs) par Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra atalgojumu [1], kurā jaunākie grozījumi izdarīti ar Regulu (EEK/Euratom/EOTK) Nr. 3777/89 [2], un jo īpaši pirmās minētās regulas 4. panta 4. punktu, ņemot vērā Padomes Regulu (EOTK, EEK, Euratom) Nr. 4045/88 (1988. gada 19. decembris) par Eiropas Kopienu Pirmās instances tiesas priekšsēdētāja, locekļu un tiesas sekretāra atalgojumu [3], kas attiecīgi groza Regulu Nr. 422/67/EEK, Nr. 5/67/Euratom, tā kā jāpalielina reprezentācijas izdevumu piemaksa un īpašā amata piemaksa, kas paredzēta Regulas Nr. 422/67/EEK, Nr. 5/67/Euratom 4. panta 2. un 3. punktā un 21.a panta 3. punktā, IR PIEŅĒMUSI ŠO REGULU. 1. pants No 1990. gada 1. jūlija a) Regulas Nr. 422/67/EEK, Nr. 5/67/Euratom 4. panta 2. punktā minētās summas ir šādas: — priekšsēdētājam: | BEF 53095, | — priekšsēdētāja vietniekam: | BEF 34120, | — citiem locekļiem: | BEF 22750; | b) Regulas Nr. 422/67/EEK, Nr. 5/67/Euratom 4. panta 3. punkta pirmajā daļā minētās summas ir šādas: — priekšsēdētājam: | BEF 53095, | — tiesnešiem vai ģenerāladvokātiem: | BEF 22750, | — sekretāram: | BEF 20750; | c) summu, kas minēta Regulas Nr. 422/67/EEK, Nr. 5/67/Euratom 4. panta 3. punkta otrajā daļā, aizstāj ar BEF 30355. 2. pants No 1990. gada 1. jūlija a) Regulas Nr. 422/422/67/EEK, Nr. 5/67/Euratom 21.a panta 3. punkta pirmajā daļā minētās summas ir šādas: — priekšsēdētājam: | BEF 22750, | — locekļiem: | BEF 20750, | — sekretāram: | BEF 17645; | b) regulas 21.a panta 3. punkta otrajā daļā minēto summu aizstāj ar BEF 27685. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 21. decembrī Padomes vārdā — priekšsēdētājs A. Ruberti [1] OV L 187, 8.8.1967., 1. lpp. [2] OV L 367, 16.12.1989., 1. lpp. [3] OV L 356, 24.12.1988., 1. lpp. --------------------------------------------------
Oficiālais Vēstnesis L 160 , 25/06/1991 Lpp. 0005 - 0005

Speciālizdevums somu valodā: Nodaļa 3 Sējums 38 Lpp. 0025

Speciālizdevums zviedru valodā: Nodaļa 3 Sējums 38 Lpp. 0025



Komisijas Regula (EEK) Nr. 1781/91 (1991. gada 19. jūnijs), ar ko groza Regulu (EEK) Nr. 1014/90, kura nosaka sīki izstrādātus ieviešanas noteikumus attiecībā uz stipro alkoholisko dzērienu definīciju, nosaukumu un noformējumu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 29. maija Regulu (EEK) Nr. 1576/89, ar kuru paredz vispārējus noteikumus attiecībā uz stipro alkoholisko dzērienu definīciju, nosaukumu un noformējumu [1], un jo īpaši tās 6. panta 3. punktu, tā kā Komisijas Regula (EEK) Nr. 1014/90 [2] paredz sīki izstrādātus sākotnējos noteikumus; tā kā tie jāpapildina; tā kā, lai ņemtu vērā ilggadējo praksi, kas pastāvēja, kad stājās spēkā Regula (EEK) Nr. 1576/89, būtu jāatļauj saglabāt noteiktus saliktus liķieru nosaukumus, kaut arī spirts nav iegūts vai nav iegūts tikai no norādītā stiprā alkoholiskā dzēriena; tā kā ir svarīgi konkretizēt nosacījumus attiecībā uz šo liķieru nosaukumu, lai izvairītos no riska tos sajaukt ar Regulas (EEK) Nr. 1576/89 1. panta 4. punktā definētajiem stiprajiem alkoholiskajiem dzērieniem; tā kā pasākumi, kas paredzēti šajā regulā, ir saskaņā ar Stipro alkoholisko dzērienu komitejas atzinumu, IR PIEŅĒMUSI ŠO REGULU. 1. pants Ar šo Regulā (EEK) Nr. 1014/90 iekļauj šādu 7.b pantu: "7.b pants 1. Saskaņā ar Regulas (EEK) Nr. 1576/89 6. panta 1. punkta otro ievilkumu stipra alkoholiska dzēriena noformējumā aizliegts lietot pamatterminu saliktā terminā, ja vien alkohols šajā dzērienā nav vienīgi no nosauktā stiprā alkoholiskā dzēriena. 2. Tomēr, ņemot vērā stāvokli laikā, kad šī regula stājās spēkā, Kopienā ražoto liķieru noformējumā var izmantot tikai šādus saliktus terminus: žāvētu plūmju brendijs, apelsīnu brendijs, aprikožu brendijs, ķiršu brendijs, upeņu rums (solbaerrom, saukts arī par blackcurrant rum). 3. Attiecībā uz 2. punktā norādīto liķieru etiķetēšanu un noformējumu saliktajam terminam uz etiķetes jābūt vienā rindā vienādā drukā un krāsā un vārdam "liķieris" jābūt tā tiešā tuvumā ar ne mazākiem burtiem. Ja alkohols nav no norādītā stiprā alkoholiskā dzēriena, tā izcelsme jānorāda uz etiķetes vienā redzeslaukā ar salikto terminu un vārdu "liķieris" vai nu norādot lauksaimnieciskās izcelsmes spirta veidu, vai ar vārdiem "lauksaimnieciskas izcelsmes spirts", kas katrreiz seko vārdiem "izgatavots no" vai "izgatavots izmantojot"." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 19. jūnijā Komisijas vārdā — Komisijas loceklis Ray Mac Sharry [1] OV L 160, 12.6.1989., 1. lpp. [2] OV L 105, 25.4.1990., 9. lpp. --------------------------------------------------
Official Journal L 345 , 14/12/1991 P. 0049 - 0049



Padomes Regula (EEK) Nr. 3580/91 (1991. gada 25. novembris) par to, kā piemērot EEK un Jordānijas Sadarbības padomes Lēmumu Nr. 4/91, kas saistībā ar Spānijas un Portugāles pievienošanos Eiropas Kopienām groza Protokolu par "noteiktas izcelsmes izstrādājumu" jēdziena definīciju un administratīvas sadarbības metodēm EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Padomes 1987. gada 11. augusta Regulu (EEK) Nr. 2573/87, kas nosaka režīmu tirdzniecībai starp Spāniju un Portugāli, no vienas puses, un Alžīriju, Ēģipti, Jordāniju, Libānu, Tunisiju un Turciju, no otras puses1, un jo īpaši tās 23. pantu, ņemot vērā Komisijas priekšlikumu, tā kā dalībvalstu valdību pārstāvju Padomes sanāksmes, kas notika 1987. gada 11. augustā, Lēmuma 87/456/EOTK 7. pants, kas nosaka režīmu tirdzniecībai starp Spāniju un Portugāli, no vienas puses, un Alžīriju, Ēģipti, Jordāniju, Libānu un Tunisiju, no otras puses, ar izstrādājumiem, uz ko attiecas EOTK līgums2, noteic, ka vajadzīgās izmaiņas Sadarbības padomju pieņemtajos izcelsmes noteikumos pēc Spānijas un Portugāles pievienošanās piemēro produktiem, kas norādīti minētajā lēmumā; tā kā EEK un Jordānijas Sadarbības padome, pamatojoties uz 25. pantu Protokolā par "noteiktas izcelsmes izstrādājumu" jēdziena definīciju un administratīvās sadarbības metodēm, pieņēmusi Lēmumu Nr. 4/91, ar kuru groza minēto protokolu, ņemot vērā Spānijas un Portugāles pievienošanos Eiropas Kopienām; tā kā Lēmums Nr. 4/91 ir jāpiemēro Kopienā, IR PIEŅĒMUSI ŠO REGULU. 1. pants EEK un Jordānijas Sadarbības padomes Lēmumu Nr. 4/91 piemēro Kopienā. Lēmuma teksts pievienots šai regulai. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1992. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 25. novembrī Padomes vārdā priekšsēdētājs J. M. M. Ritzen 1 OV L 250, 1.9.1987., 1. lpp. 2 OV L 250, 1.9.1987., 112. lpp.
Official Journal L 127 , 13/05/1992 P. 0009 - 0009

Finnish special edition: Chapter 3 Volume 42 P. 0040

Swedish special edition: Chapter 3 Volume 42 P. 0040



Komisijas Regula (EEK) Nr. 1211/92 (1992. gada 12. maijs), ar ko groza Regulu (EEK) Nr. 2190/90 par nepārstrādātu žāvētu vīnogu pārdošanu spirta rūpnīcām par iepriekš noteiktu cenu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1986. gada 24. februāra Regulu (EEK) Nr. 426/86 par augļu un dārzeņu pārstrādes produktu tirgus kopīgo organizāciju 1, kurā jaunākie grozījumi izdarīti ar Regulu (EEK) Nr. 1943/91 2, un jo īpaši tās 8. panta 7. punktu, ņemot vērā Padomes 1990. gada 7. maija Regulu (EEK) Nr. 1206/90, ar ko nosaka vispārīgus noteikumus pārstrādātu augļu un dārzeņu ražošanas atbalsta sistēmai 3, kas grozīta ar Regulu (EEK) Nr. 2202/90 4, un jo īpaši tās 6. panta 2. punktu, tā kā Komisijas Regulā (EEK) Nr. 2190/90 5, kurā jaunākie grozījumi izdarīti ar Regulu (EEK) Nr. 2244/91 6, paredzēts produktus no 1986. un 1988. gada ražas pārdot par ECU 11,3 par 100 tīrsvara kilogramiem korinšu un ECU 8,3 par 100 tīrsvara kilogramiem bezkauliņu rozīņu; tā kā glabājumu aģentūras Grieķijā vēl joprojām glabā 50 tonnas korinšu no 1986. gada ražas un 20 tonnas bezkauliņu rozīņu no 1988. gada ražas; tā kā, ņemot vērā to kvalitāti, ir grūti pārdot šos produktus par pašreizējo cenu; tā kā tādēļ būtu jākoriģē minētā cena un attiecīgie daudzumi; tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2190/90 1. panta 1. punktu aizstāj ar šādu punktu: "1. Pielikumā uzskaitītās glabājumu aģentūras Grieķijā organizē līdz 50 tonnu korinšu, kas novāktas 1986. gadā, un 20 tonnu bezkauliņu rozīņu, kas novāktas 1988. gadā, pārdošanu par ECU 3 par 100 tīrsvara kilogramiem, to veicot saskaņā ar Regulu (EEK) Nr. 626/85 un Regulu (EEK) Nr. 913/89." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 12. maijā Komisijas vārdā Komisijas loceklis Ray Mac Sharry 1 OV L 49, 27.2.1986., 1. lpp. 2 OV L 175, 4.7.1991., 1. lpp. 3 OV L 119, 11.5.1990., 74. lpp. 4 OV L 201, 31.7.1990., 4. lpp. 5 OV L 198, 28.7.1990., 29. lpp. 6 OV L 204, 27.7.1991., 23. lpp.
Oficiālais Vēstnesis L 088 , 03/04/1992 Lpp. 0029 - 0030

Speciālizdevums somu valodā: Nodaļa 2 Sējums 8 Lpp. 0120

Speciālizdevums zviedru valodā: Nodaļa 2 Sējums 8 Lpp. 0120



Komisijas Regula (EK) Nr. 840/92 (1992. gada 1. aprīlis) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Regulu (EEK) Nr. 627/92 [2], un jo īpaši tās 9. pantu, tā kā, lai nodrošinātu minētās regulas pielikumā sniegtās kombinētās nomenklatūras vienādu piemērošanu, jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas un kas ir izveidota ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā, ievērojot minētos vispārīgos noteikumus, šīs regulas pielikuma tabulas 1. slejā aprakstītās preces jāklasificē saskaņā ar 2. ailē norādītajiem attiecīgajiem KN kodiem atbilstīgi 3. ailes pamatojumam; tā kā šajā regulā paredzētie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Pielikuma tabulas 1. ailē aprakstītās preces kombinētajā nomenklatūrā tagad klasificē ar atbilstīgiem KN kodiem, kas norādīti minētās tabulas 2. ailē. 2. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 1. aprīlī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 68, 13.3.1992., 9. lpp. -------------------------------------------------- PIELIKUMS Preču apraksts | KN kods | Iemesli | (1) | (2) | (3) | Cieto smaržu paraugs uz reklāmas statīva. | 33030010 | Klasifikāciju nosaka pēc kombinētās nomenklatūras interpretācijas 1. un 6. vispārīgā noteikuma, VI sadaļas 2. piezīmes, 33. nodaļas 2. piezīmes un KN kodu 330300 un 33030010 apraksta. | +++++ TIFF +++++ Pārvietojams sastatņu plaukts, kura augstums nepārsniedz 2250 mm un kurš sastāv no pamatnes, kas uzmontēta uz četriem ritentiņiem, ar četriem metāla statņiem un vismaz diviem koka plauktiem. Pārvietojamo sastatņu plauktu parasti izmanto floristu pārdoto preču transportēšanai un glabāšanai. (Pārvietojams sastatņu plaukts: skatīt fotogrāfiju). | 94032099 | Klasifikāciju nosaka pēc kombinētās nomenklatūras interpretācijas 1., 3. b) un 6. vispārējā noteikuma, 94. nodaļas 2. piezīmes un KN kodu 9403, 940320 un 94032099 apraksta. To nevar klasificēt kā konteineru, jo sastatņu plaukts ir vaļējs. | --------------------------------------------------
Oficiālais Vēstnesis L 153 , 05/06/1992 Lpp. 0009 - 0009

Speciālizdevums somu valodā: Nodaļa 3 Sējums 42 Lpp. 0098

Speciālizdevums zviedru valodā: Nodaļa 3 Sējums 42 Lpp. 0098



Komisijas Regula (EEK) Nr. 1461/92 (1992. gada 4. jūnijs), ar ko piekto reizi groza Regulu (EEK) Nr. 2159/89, ar ko paredz sīki izstrādātus noteikumus par to, kā piemērot īpašus pasākumus attiecībā uz riekstiem un ceratoniju augļiem, kā paredzēts Padomes Regulas (EEK) Nr. 1035/72 II a sadaļā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1156/92 [2], un jo īpaši tās 14. panta 9. punktu, ņemot vērā Padomes 1989. gada 20. marta Regulu (EEK) Nr. 790/89, ar ko nosaka vienotas likmes papildus atbalsta lielumu ražotāju organizāciju izveidošanai un kvalitātes un realizācijas uzlabošanas atbalsta maksimālo summu riekstu un ceratoniju augļu audzēšanas nozarē [3], kurā jaunākie grozījumi izdarīti ar Regulu (EEK) Nr. 832/92 [4], un jo īpaši tās 1. pantu, tā kā Regulā (EEK) Nr. 832/92, ar kuru groza Regulu (EEK) Nr. 790/89, ir noteikts, ka noteiktos apstākļos papildus atbalstu, kas piešķirts riekstu ražotāju organizācijām, var aprēķināt, ņemot vērā to produktu daudzumu, kurus ražotāju organizācijas ir realizējušas otrajā tirdzniecības gadā pēc to īpašās atzīšanas; tā kā būtu jāņem vērā sekas attiecībā uz tiem attiecīgajiem noteikumiem Komisijas Regulā (EEK) Nr. 2159/89 [5], kurā jaunākie grozījumi izdarīti ar Regulu (EEK) Nr. 3746/91 [6]; tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2159/89 10. panta 2. punktam pievieno šādu daļu:"Attiecībā uz Regulas (EEK) Nr. 790/89 1. panta pēdējās daļas piemērošanu, realizētie daudzumi ir daudzumi, kas faktiski pārdoti otrajā tirdzniecības gadā pēc īpašās atzīšanas." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 4. jūnijā Komisijas vārdā — Komisijas loceklis Ray Mac Sharry [1] OV L 118, 18.5.1972., 1. lpp. [2] OV L 122, 7.5.1992., 3. lpp. [3] OV L 85, 30.3.1989., 6. lpp. [4] OV L 88, 3.4.1992., 15. lpp. [5] OV L 207, 19.7.1989., 19. lpp. [6] OV L 352, 21.12.1991., 53. lpp. --------------------------------------------------
Oficiālais Vēstnesis L 180 , 23/07/1993 Lpp. 0009 - 0009



Padomes Regula (EEK) Nr. 1969/93 (1993. gada 19. jūlijs) par grozījumiem Regulā (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas priekšlikumu, tā kā ar Regulu (EEK) Nr. 2658/87 [1] ir izveidota preču nomenklatūra, kas nodēvēta par "kombinēto nomenklatūru"; tā kā Komisija ir izveidojusi Eiropas Kopienu integrēto muitas tarifu, še turpmāk — "TARIC", kura pamatā ir kombinētā nomenklatūra; tā kā saskaņā ar iepriekš minētās regulas 3. un 5. pantu dalībvalstis var iestarpināt iekšzemes statistikas nodalījumus starp kodiem, kurus izmanto kombinētās nomenklatūras apakšpozīcijām, un kodiem, kurus izmanto Kopienas līmenī piemērojamo TARIC apakšgrupu apzīmēšanai; tā kā šo noteikumu izraisītās ārējās tirdzniecības nomenklatūru un dalībvalstu preču kodu atšķirības sagādā grūtības muitas procedūru datorizācijā Kopienas līmenī un vienota administratīvā dokumenta izmantošanā; tā kā iespēja aiz kombinētās nomenklatūras ievietot iekšzemes statistikas apakšnodaļas tādēļ būtu jāatceļ; tā kā, no otras puses, saskaņā ar pašreizējām Kopienas tiesībām ir ieteicams paturēt spēkā iepriekš minētās regulas 5. panta 3. punktā paredzēto iespēju izmantot iekšzemes nodalījumus, lai dalībvalstis, kuras vēlas, varētu noteikt kodus savām vajadzībām; tā kā būtu jāņem vērā arī iepriekš minētās regulas 5. panta 4. punktā izklāstīto noteikumu spēkā esamības izbeigšanās un Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [2] stāšanās spēkā, IR PIEŅĒMUSI ŠO REGULU. 1. pants Regulā (EEK) Nr. 2658/87 tiek izdarīti šādi grozījumi: a) 3. panta 2., 3. un 4. punktu aizstāj ar šādiem: "2. TARIC apakšpozīcijas apzīmē ar devīto un desmito ciparu, kuri kopā ar 1. punktā norādītajiem kodiem veido TARIC kodu. Ja nav Kopienas nodalījumu, devītais un desmitais cipars ir "00". 3. Izņēmuma gadījumā, lai piemērotu īpašus Kopienas pasākumus, var izmantot četrciparu TARIC papildu kodus, kas nav kodēti vai nav pilnīgi kodēti, devītā un desmitā cipara līmenī." b) 5. panta 3. un 4. punktu aizstāj ar šādu tekstu: "3. Dalībvalstis var izmantot nodalījumus, kas atbilst to prasībām; pazīšanas kodus šādiem nodalījumiem piešķir saskaņā ar Regulu (EEK) Nr. 2913/92 [3]." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Tā ir piemērojama no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 19. jūlijā Padomes vārdā — priekšsēdētājs W. Claes [1] OV L 256, 7.9.1987. 1. lpp. Regulā jaunākie grozījumi izdarīti ar Regulu (EEK) Nr. 1891/93 (OV L 172, 15.7.1993., 1. lpp.). [2] OV L 302, 19.10.1992., 1. lpp. [3] OV L 302, 19.10.1992., 1. lpp. --------------------------------------------------
Oficiālais Vēstnesis L 185 , 28/07/1993 Lpp. 0009 - 0009

Speciālizdevums somu valodā: Nodaļa 3 Sējums 51 Lpp. 0068

Speciālizdevums zviedru valodā: Nodaļa 3 Sējums 51 Lpp. 0068



Komisijas Regula (EEK) Nr. 2039/93 (1993. gada 27. jūlijs), ar kuru nosaka ražošanas atbalsta apjomu, ko Padome Eiropas valūtas vienībās ir noteikusi attiecībā uz kartupeļu ražošanu Kanāriju salās un kas ir samazināts atkārtotas monetārās izlīdzināšanas dēļ EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmēm, ko piemēro kopējā lauksaimniecības politikā [1], un jo īpaši tās 9. panta 1. punktu, tā kā Komisijas 1992. gada 28. decembra Regulā (EEK) Nr. 3824/92, ar kuru Eiropas valūtas vienībās nosaka cenas un summas, kas grozītas atkārtotas monetārās izlīdzināšanas dēļ [2], kurā jaunākie grozījumi izdarīti ar Regulu (EEK) Nr. 1663/93 [3], ir noteikts to cenu un summu saraksts, kuras saskaņā ar negatīvas monetārās neatbilstības automātisku novēršanu, sākot no 1993./94. tirdzniecības gada ietekmē koeficients 1,013088, kas noteikts Komisijas Regulā (EEK) Nr. 537/93 [4], kurā jaunākie grozījumi izdarīti ar Regulu (EEK) Nr. 1331/93 [5]; tā kā Regulas (EEK) Nr. 3824/92 2. pants paredz, ka būtu jāprecizē konkrētais cenu un summu samazinājums katrai nozarei un jānosaka samazināto cenu lielums; tā kā Padomes Regulā (EEK) Nr. 1601/92 [6], kura grozīta ar Komisijas Regulu (EEK) Nr. 3714/92 [7], ir noteikts atbalsts cilvēku uzturam paredzētu kartupeļu vietējai ražošanai Kanāriju salās; tā kā šī atbalsta apjoms būtu jāpielāgo, ievērojot iepriekš minētos noteikumus; tā kā šajā regulā paredzētie pasākumi ir saskaņā ar Sēklu pārvaldības komitejas atzinumu, IR PIEŅĒMUSI ŠO REGULU. 1. pants Tā atbalsta apjomu, kas minēts Regulas (EEK) Nr. 1601/92 20. panta 2. punktā un ir samazināta saskaņā ar Regulas (EEK) Nr. 3824/92 2. pantu, nosaka ECU 494 apmērā par hektāru. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1993. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 27. jūlijā Komisijas vārdā — Komisijas loceklis René Steichen [1] OV L 387, 31.12.1992., 1. lpp. [2] OV L 387, 31.12.1992., 29. lpp. [3] OV L 158, 30.6.1993., 18. lpp. [4] OV L 57, 10.3.1993., 18. lpp. [5] OV L 132, 29.5.1993., 114. lpp. [6] OV L 173, 27.6.1992., 13. lpp. [7] OV L 378, 23.12.1992., 23. lpp. --------------------------------------------------
Oficiālais Vēstnesis L 077 , 31/03/1993 Lpp. 0014 - 0014

Speciālizdevums somu valodā: Nodaļa 3 Sējums 48 Lpp. 0270

Speciālizdevums zviedru valodā: Nodaļa 3 Sējums 48 Lpp. 0270



Padomes Regula (EEK) Nr. 746/93 (1993. gada 17. marts) par atbalsta piešķiršanu, lai veicinātu ražotāju organizāciju veidošanos un atvieglotu to darbību, kā noteikts Regulā (EEK) Nr. 1035/72 un Regulā (EEK) Nr. 1360/78 Portugālē EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 42. un 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā vienotā tirgus ieviešana paredz visu tirdzniecības šķēršļu atcelšanu ne vien starp Kopienas dalībvalstīm, kādas tās ir 1985. gada 31. decembrī, bet arī, cik vien iespējams, starp šīm dalībvalstīm un Spāniju un Portugāli; tā kā tādējādi priekšlaicīgi jāatceļ liela daļa mehānismu, kas uz laiku aizsargā Spānijas un Portugāles tirgu; tā kā, ņemot vērā situāciju, Portugālē novērotā īpašā kavēšanās ražotāju organizāciju izveidē norāda uz lietderību pastiprināt pasākumus, lai veicinātu ražotāju organizāciju veidošanos un atvieglotu to darbību, kā noteikts Padomes 1972. gada 18. maija Regulā (EEK) Nr. 1035/72 par augļu un dārzeņu tirgu kopīgo organizāciju [2] un Padomes 1978. gada 19. jūnija Regulā (EEK) Nr. 1360/78 par ražotāju grupām un to asociācijām [3]; tā kā šāda pasākumu pastiprināšana, visticamāk, no vienas puses pastiprinātu centienus organizēt Portugāles lauksaimniecību atbilstoši pieaugošajai konkurencei no citām dalībvalstīm, un no otras puses atvieglotu kopējās lauksaimniecības politikas ražotāju organizācijām uzlikto pienākumu pildīšanu Portugālē, IR PIEŅĒMUSI ŠO REGULU. 1. pants Atbalstu, kas paredzēts, lai veicinātu izveidi un atvieglotu darbību ražotāju organizācijām, kuras minētas 13. pantā Regulā (EEK) Nr. 1035/72 par ražotāju grupām un to asociācijām, kas minētas Regulā (EEK) Nr. 1360/78, Portugālei piešķir saskaņā ar šādiem īpašiem noteikumiem: a) Regulas (EEK) Nr. 1035/72 14. panta 1. punkta pirmajā ievilkumā un Regulas (EEK) Nr. 1360/78 10.a panta 2. punkta pirmajā ievilkumā minētos procentuālos daudzumus palielina līdz 10, 10, 8, 6 un 4 %; b) Regulas (EEK) Nr. 1360/78 10. panta 3. punkta a) apakšpunktā minētos procentuālos daudzumus palielina līdz 100, 80 un 40 %; c) Regulas (EEK) Nr. 1360/78 10. panta 3. punkta b) apakšpunktā minēto kopējo summu palielina līdz ECU 120000. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 17. martā Padomes vārdā — priekšsēdētājs B. Westh [1] OV C 21, 25.1.1993. [2] OV L 118, 20.5.1972., 1. lpp. Regula, kurā jaunākie grozījumi izdarīti ar Regulu (EEK) Nr. 1754/92 (OV L 180, 1.7.1992., 3. lpp.). [3] OV L 166, 23.6.1978., 1. lpp. Regula, kurā jaunākie grozījumi izdarīti ar Regulu (EEK) Nr. 3763/91 (OV L 356, 24.12.1991., 1. lpp.). --------------------------------------------------